Tora Skagesdatter

Tora Skagesdatter (norrønt: Þóra Skagasdóttir) var gift med ladejarlen Håkon Sigurdsson som var norsk regent (jarl av Norge) fra 970 til 995. Hun var datter av Skage Skoftesson som i Snorre Sturlasons Olav Tryggvasons saga betegnes som «en mektig mann». Sannsynligvis var han herse på Møre, det bekreftes i hvert fall senere at hans sønn Skofte (Toras bror) innehadde den arvelige hersetittelen.Snorre, Olav Tryggvasons saga, kap. 19 Tora betegnes i Heimskringla som en «usedvanlig vakker kvinne».

Tora og Håkon hadde ifølge Snorre disse barna:

 Svein, jarl av Norge (sammen sin halvbror Eirik) 1000 - 1015. Død ca. 1016
 Heming
 Bergljot, gift med Einar Tambarskjelve
 SigurdSigurd nevnes bare i Fagerskinna, ikke i Heimskringla
 Erling, ofret av sin far under slaget ved Hjørungavåg sju år gammel
 Erlend, drept i kamp mot Olav Tryggvason i 995

Bror til Tora, hersen Skofte Skagesson, ble gift med ei frilledatter av Håkon jarl som i Heimskringla kalles Ragnhild, i Fagerskinna kalles hun Ingebjørg. Skofte var en nær venn av Håkon jarl, men ble drept av Håkons eldste sønn Eirik jarl.

Referanser

Litteratur

Kategori:Nordmenn fra vikingtiden
Kategori:900-tallet